armvectores/hy_wikipedia_2023 huggingface dataset:
Ամնիոնի գերջրակալում

Ամնիոնի գերջրակալում հիվանդություն, առաջանում է ամնիոն թաղանթի գերֆունկցիայից, որի ժամանակ պտղաջրերի քանակը հղիության վերջում անցնում է 2 լիտրից։


== Պատճառներ ==
Պատճառներն են՝ մոր սիֆիլիսը, շաքարախտը, պտղի արատավորությունը և այլն։
Ամնիոնի գերջրակալումը լինում է

սուր՝ առաջանում է մի քանի օրում,
քրոնիկական՝ աստիճանաբար, ամբողջ հղիության ընթացքում։


== Ծանոթագրություններ ==
(9168) Սարով

(9168) Սարով (անգլ.՝ Sarov), աստերոիդ աստերոիդների հիմնական գոտում։ Հայտնաբերվել է 1987 թվականի սեպտեմբերի 18-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,430619 ա. մ., առավելագույնը մոտենում է 2,0553 ա. մ. հեռավորության վրա և հեռանում 2,8059 ա. մ.։ Արեգակի շուրջ մեկ ամբողջական պտույտ է կատարում 1384,12 երկրային օրվա ընթացքում, իր ուղեծրով շարժվելով միջինում 0,260093 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9168) Սարով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միխայլովկա (գյուղ, Ստերլիտամակսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка, բաշկիրերեն՝ Михайловка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զուբկովո (այլ կիրառումներ)

Զուբկովո, կարող է վերաբերել՝

Զուբկովո - գյուղ Ռուսաստանի Սմոլենսկի մարզի Գագարինսկի շրջանի կազմում։
Զուբկովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Քայուգա շրջան (Նյու Յորք)

Քայուգա շրջան (անգլ.՝ Cayuga County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 2.238 կմ² է, բնակչությունը՝ 80.026 մարդ (2010 թ. տվյալներով)։ Շրջկենտրոնն է Օբերն բնակավայրը։ Կազմավորվել է 1799 թ.։
Օթար Կորղալիձե

Օթար Կորղալիձե (վրաց.՝ ოთარ კორღალიძე, սեպտեմբերի 2, 1960(1960-09-02), Թբիլիսի, Վրացական ԽՍՀ, ԽՍՀՄ ), նախկին խորհրդային վրացի ֆուտբոլիստ։


== Կարիերա ==


=== Ակումբային ===
Ֆուտբոլ սկսել է խաղալ Թբիլիսիի 35-րդ դպրոցում (1970)։
Հանդես է եկել վրացական «Գուրիա», «Դինամո», «Լոկոմոտիվ» և «Տորպեդո» ֆուտբոլային ակումբներում։
1993 թվականի նոյեմբերին ընդամենը 2 խաղ է անցկացրել զալցբուրգյան «Աուստրիա» ակումբում, սակայն չի գրավել մարզիչների ուշադրությունը և շուտով հեռացել է թիմից։ 1993-1994 մրցաշրջանը գրեթե ամբողջությամբ անցկացրել է «Վիներ Սպորտ Քլաբ»-ում։ 1990-ականներին նաև հանդես է եկել ադրբեջանական «Նեֆթչի» և էստոնական «Ֆլորա» ակումբներում։


=== Մարզչի ===
1999 թվականին աշխատել է որպես մարզչի օգնական վրացական Դինամո ակումբում (եղել է Մուրթազ Խուրցալավայի օգնականը)։
1998-1999 մրցաշրջանում եղել է վրացական «Արսենալ» ֆուտբոլային ակումբի գլխավոր մարզիչը։ 1999-2000 մրցաշրջանում մարզել է թբիլիսյան «Թբիլիսի» ակումբը, սակայն 1999 թվականի օգոստոսին հեռանում է «Թբիլիսի» ՖԱ-ից և դառնում է վրացական Դինամոյի գլխավոր մարզիչ։
2000 թվականին մեկնել է Էստոնիա։ 1 խաղ է անցկացրել, որպես «Կուրեսարե» ՖԱ-ի գլխավոր մարզիչ։
Նաև մարզել է Էստոնիայի երիտասարդական հավաքականը և «Ֆլորա» ՖԱ-ն։


== Ծանոթագրություններ ==


== Արտաքին հղումներ ==
Բերնոն

Բերնոն (ֆր.՝ Bernon), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 200 մարդ, բնակչության խտությունը` 11.17 մարդ/կմ²։ Բնակավայրը զբաղեցնում է 17.91 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 115 կմ հարավ, Տրուա քաղաքից` 35 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 121 աշխատունակ (15-64 տարեկան) բնակիչ, որոնցից ակտիվ էին 93-ը, իսկ ոչ ակտիվները` 28։ Ակտիվության ցուցանիշը կազմում է 76,9 %։ 93 աշխատունակ մարդկանցից աշխատել է 75 անձ (40 տղամարդ և 35 կին)։ Գործազուրկ են եղել 18 անձ (11 տղամարդ և 7 կին)։ 28 անաշխատունակներից 6-ը եղել են աշակերտներ կամ ուսանողներ, 10-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իզեո (այլ կիրառումներ)

Իզեո եզրը կարող է վերաբերվել.

Իզեո (կոմունա), կոմունա Իտալիայում, տեղակայված է Լոմբարդիա մարզում, մտնում է Բրեշիա գավառի ենթակայության տակ։
Իզեո (լիճ),  Իտալիայի Լոմբարդիա մարզի չորրորդ ամենամեծ լիճը։ Սնվում է Օլյո գետով։
Կոդեմա

Կոդեմա (ուկրաիներեն՝ Кодема), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Կոդեմա գյուղում բնակվում էր 590 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրենսիս Ֆիշեր

Ֆրենսիս Ֆիշեր (անգլ.՝ Frances Louise Fisher, մայիսի 11, 1952(1952-05-11), Milford on Sea, Անգլիա, Միացյալ Թագավորություն), բրիտանական ծագմամբ ամերիկյան դերասանուհի: Հայտնի է Էլիսի դերով Քլինթ Իսթվուդի «Չներվածը» վեստերնում և Ռոուզ Դյուիթ Բյուկեյթերի մոր դերով Ջեյմս Քեմերոնի «Տիտանիկ» (1997 թ.) ֆիլմում։


== Կենսագրություն ==
Ֆրենսիս Ֆիշերը ծնվել է 1952 թվականին Միլֆորդ օն Սի գյուղում, որը Անգլիայի հարավային ծովափին է։ Ընտանիքի հայրը շինարար էր, իսկ մայրը տնային տնտեսուհի։ Հայր Ֆիշերն աշխատում էր նավթավերամշակման գրոծարաններից մեկի մասնաճյուղում և քանիցս ելնելով գործի բնույթից, փոխել է բնակության վայրը։ Արդյունքում նրանք 9 անգամ տեղափոխվել են մի վայրից մյուսը և վերջնականապես հիմնավորվել են ԱՄՆ-ի Տեխաս նահանգում։ Դպրոցն ավարտելուց հետո աղջիկը որոշ ժամանակ աշխատեց որպես քարտուղար իսկ դրանից հետո լքեց հայրական տունը և փոխադրվեց Վիրջինիա նահանգի Աբինգդոն քաղաքը։ Այստեղ նա տեղական թատրոնում կատարեց իր առաջին դեբյուտը որպես դերասան։
1976 թվականին Ֆրենսիս Ֆիշերն առաջին անգամ հայտնվեց հեռուստատեսությունում։ Դա «Գիշերվա ծայրը» անվանումով օճառային օպերան էր, որտեղ վերջին հինգ տարիների ընթացքում խաղացել է դետեկտիվ Դեբորա Սաքսոնի դերը։ Դրանից հետո շուրջ տասը տարիների ընթացքում դերասանուհին ակտիվ էր թատրոնում և ելույթներ է ունեցել Նյու Յորքի թատրոնների բեմերում, ինչպես նաև ԱՄՆ-ի արևելյան ափի շատ ու շատ քաղաքներում։ 1991 թվականին նա կատարեց Լյուսիլ Բոլլի դերը «Լյուսի և Դեյզի. ծիծաղի առջևում» հաջողված ֆիլմում։

Մեծ էկրաններին Ֆրենսիսը ոչ հաճախ էր հայտնվում։ Առավել հայտնիներից են Էլիսի դերով Քլինթ Իսթվուդի «Չներվածը» վեստերնում և Ռոուզ Դյուիթ Բյուկեյթերի մոր դերով Ջեյմս Քեմերոնի «Տիտանիկ» (1997 թ.) ֆիլմում։

1989 թ.-ից 1995 թվականները դերասանուհին հանդիպել է Քլինթ Իսթվուդի հետ։ Իրենց հարաբերությունների արդյունքում ծնվեց աղջիկը՝ Ֆրանչեսկի Ռութ Ֆիշեր-Իսթվուդը։

Ներկայիս դրությամբ Ֆրենսիս Ֆիշերը ԱՄՆ-ի Կինոդերասանների գիլդիայի տնօրենների խորհրդի անդամ է։
Նա խաղացել է նաև «Հարություն» սերիալում գլխավոր դերերից մեկը, որը հեռարձակվել է ABC հեռուստատեսության եթերով 2013—2014 թվականներին։


== Ֆիլմագրություն ==


== Ծանոթագրություններ ==


== Արտաքին հղումներ ==
Ֆրենսիս Ֆիշեր Internet Movie Database կայքում
Ֆրենսիս Ֆիշեր Թվիթթերում
(3725) Վալսեչի

(3725) Վալսեչի (անգլ.՝ Valsecchi), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,682887 ա. մ., առավելագույնը մոտենում է 2,1377 ա. մ. հեռավորության վրա և հեռանում 3,2281 ա. մ.։ Արեգակի շուրջ մեկ ամբողջական պտույտ է կատարում 1605,1 երկրային օրվա ընթացքում, իր ուղեծրով շարժվելով միջինում 0,224285 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3725) Վալսեչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արա (լիճ)

Արա, լիճ Նորվեգիայի Օստֆոլդ մարզի Արեմարկ համայնքում։ Ընդհանուր մակերեսն է 7,28 կմ², ափի շրջագիծը՝ 33,65 կմ։ Բարձրությունը ծովի մակարդակից 105 մետր է։ Սնվում է մի քանի լեռնային գետակներով։
Ալեքսանդր Խաչունց

Ալեքսանդր Սերգեյի Խաչունց (մարտի 9, 1956(1956-03-09), Երևան, Հայկական ԽՍՀ, ԽՍՀՄ), հայ բժիշկ-նյարդաֆիզիոլոգ, կենսաբանական գիտությունների թեկնածու, լուսանկարիչ։


== Կենսագրություն ==
Ալեքսանդր Խաչունցը ծնվել է 1956 թվականի մարտի 9-ին, Երևանում։ 1972 թվականին ավարտել է Երևանի թիվ 34 միջնակարգ դպրոցը և ընդունվել Երևանի բժշկական ինստիտուտ։ 1978 թվականին մեկնել է Լենինգրադ, սովորել ասպիրանտուրայում։ 1983 թվականին պաշտպանել է թեկնածուական թեզը և աշխատանքի անցել Երևանի Լևոն Օրբելու անվան ֆիզիոլոգիայի ինստիտուտում։ 1993 թվականից Երևանի հանրապետական հիվանդանոցի աշխտորոշման բաժանմունքի վարիչն է։ Զբաղվում է մարդու գլխուղեղի ֆունկցիոնալ ակտիվության կարճատև տիրույթի տատանումների ուսումնասիրությամբ։
ՀՀ ԳԱԱ ակադեմիկոս Լևոն Օրբելու անվան ֆիզիոլոգիայի ինստիտուտի գիտխորհրդի անդամ է։


== Լուսանկարչություն ==
Ալեքսանդր Խաչունցը լուսանկարչությամբ հետաքրքրվել է դպրոցական տարիներից, երբ լուսանկարել է պատերազմից պապի բերած «Ցեյսիկոն» լուսանկարչական շարքով, որին հետագայում փոխարինել են «Ֆեդ 3-ը», «Զենիթը»։ Նկարահանել է հիմնականում սլայդ։
Հայաստանում և նրա սահմաններից դուրս կատարած բազմաթիվ շրջագայությունների ընթացքում կատարված տարբեր ուղղությունների պատկանող լուսանկարչական աշխատանքները` ճարտարապետական, լանդշաֆտային, մակրոլուսանկարչական, վերացական, պիկտորիալ և այլն ներկայացվել են տարբեր խմբակային և անհատական ցուցահանդեսների ժամանակ։


== Գրականություն ==
Քոչար, Վահան։ Հայ լուսանկարիչներ, հեղինակային հրատարակություն, 2007, էջ 255։


== Ծանոթագրություններ ==
Արևի տաճար (Լա Լիբերտադ)

Արևի տաճար (Ուակա դել Սոլ), հարդախառն չթրծած աղյուսից տաճար Պերուում, որը կառուցվել է մոչիկա քաղաքակրթության գոյության ընթացքում։ Գտնվում է պերուական Տրուխիլիո քաղաքից ոչ հեռու։ Այստեղ է գտնվում նաև երկրորդ նմանատիպ կառույցը` Լուսնի տաճարը, որն ավելի լավ է պահպանված, բայց չափերով ավելի փոքր է։
Տաճարները կառուցվել են մոտավորապես մ. թ. ա. 450 թվականին։
Շենքը բաղկացած է չորս հիմնական մակարդակներից։ Կառուցումից հետո այն բազմիցս վերակառուցվել է։ Արևի տաճարը գտնվում էր Մոչե քաղաքակրթության մայրաքաղաքի կենտրոնում և կատարում էր ծիսակարգերի անցկացման ու մոչիկական հասարակության վերնախավի հուղարկավորության վայրի գործառույթները։


== Պատմություն ==

Արևի տաճարը, ըստ հնագետների հաշվարկների, բաղկացած է ավելի քան 130 միլիոն աղյուսներից` դրանով իսկ հանդիսանալով մինչկոլումբոսյան Ամերիկայի աղյուսե խոշորագույն շինությունը։ Աղյուսների նոր շերտերն ուղղակիորեն դրվել են անմիջապես հների վրա, ուստի շինարարության համար մեծ քանակությամբ աղյուսներ են պահանջվել։ Տարբեր արտադրողների կողմից աղյուսների վրա դրոշմների քանակը հուշում է, որ ավելի քան հարյուր տարբեր համայնքներ աղյուսներ են տրամադրել տաճարի կառուցման համար։
17-րդ դարում` իսպանացիների գաղութային կառավարման ժամանակ արդեն տեղաշարժվել է Մոչե գետի հունը, որի արդյունքում դրա ընթացքը ուղղվել է դեպի տաճար։ Այս եղանակով գաղութարարները փորձել են իրենց համար ավելի հեշտ դարձնել մնացած ոսկու արդյունահանումը տաճարի ստորին մակարդակներից։ Դրա արդյունքում շենքը զգալիորեն վնասվել է. կորսվել է տաճարի 2/3-ը` ինչպես էրոզիայի, այնպես էլ կողոպտիչների ակտիվության պատճառով։ Շենքի պահպանված հատվածի բարձրությունը 41 մետր է (135 ոտնաչափ)։


== Տես նաև ==
Լուսնի տաճար
Մոչե
Պերուի պատմություն


== Ծանոթագրություններ ==


== Արտաքին հղումներ ==
www.huacas.com
Sun and Moon Official Project information
Huaca del Sol placemarks Google Earth .kmz
Դափնազգիներ

Դափնազգիներ (լատ.՝ Lauraceae), բույսերի մագնոլիածաղկավորների կարգի ընտանիք։ Մշտադալար կամ տերևաթափ ծառեր կամ թփեր են՝ հերթադիր կամ հակադիր տերևադասավորությամբ, որոնք բոլոր օրգաններում արոմատիկ յուղեր են պարունակում։ Տերևները հասարակ են, ամբողջաեզր կամ բլթակավոր, առանց տերևակիցների, տերևաթիթեղների վրա թափանցիկ, կետանման գեղցիկներով։ Ծաղիկները երկսեռ են կամ բաժանասեռ։ Վերջին դեպքում բույսերը միատուն են կամ ծաղիկները բազմասեռ են, միայնակ, դեղնավուն կամ կանաչավուն, հավաքված հովանոցներում, վահաններում կամ հուրաններում, կանոնավոր են։ Ծաղկապատը կազմված է վեց թերթիկներից, որոնք դասավորված են երկու շրջանով։ Առէջների թիվը հասնում է 9-ի, 12-ի, երբեմն շատ։ Փոշեպարկը 2-4 բնանի է։ Սերմնարանը վերնադիր է, հազվադեպ ցածրադիր, միաբուն, մեկ սերմնաբողբոջով։ Վարսանդը ունի մեկ սռնակ, սպին հասարակ է կամ 2-3 բլթականի։ Պտուղը հյութալի կամ չոր կորիզապտուղ է կամ հատապտուղ։ Սերմը էնդոսպերմ չունի։ Շաքիլները հաստ են, մսալի։
Ընտանիքը կազմում է 45 ցեղ, որոնց կազմում հաշվվում է ավելի քան հազար տեսակ, հիմնականում արևադարձային և մերձարևադարձային բույսեր։ Հայաստանում մշակվում է միայն դափնի ցեղի՝ մեկ տեսակ, այն էլ խիստ սահմանափակ տարածության վրա։


== Հղումներ ==
Մ-46 130-մմ հրանոթ

Մ-46 130-մմ հրանոթ, 1950-ական թվականների կորպուսային հրետանու խորհրդային քարշակվող թնդանոթ։ 1946-1950 թվականներին ստեղծվել է № 172 գործարանի կոնստրուկտորական բյուրոյի կողմից նախատեսվել է 1931/37 թվականների նմուշի 122 մմ թնդանոթի փոխարինման համար։ M-46-ը ստեղծվել է 152 մմ մ-47 հրանոթով կորպուսային հրետանու նոր դուպլեքս կազմում՝, որը նախատեսված է 1937 թվականի նմուշի 152 մմ հաուբից-թնդանոթի փոխարինման համար։ M-46-ի արտադրությունը, սկզբում փոքր խմբաքանակով, սկսվել է 1951 թվականին թիվ 172 գործարանում և շարունակվել է առնվազն մինչև 1971 թվականը։ Բաց աղբյուրներում թողարկված թնդանոթների ճշգրիտ թիվը չի հրապարակվել, սակայն Ալեքսանդր Շիրոկորադի հաշվարկներով՝ թողարկվել է մի քանի հազար միավոր Մ-46։ M-46-ի պատճենը թողարկվել է նաև Չինաստանում՝ Տիպ 59 նշանակումով։
1950-ական թվականներին Մ-46-ը խորհրդային բանակի առավել հեռահար զենքն էր, բացառությամբ մեծ և հատուկ հզորության գործիքների և տասնամյակներ շարունակ մնում էր սպառազինության մեջ՝ անցնելով Ռուսաստանի ԶՈՒ-ին։ Բացի այդ, Մ-46-ը լայնորեն մատակարարվում էր արտահանման, ինչպես Վարշավայի պայմանագրի կազմակերպության ԽՍՀՄ-ի դաշնակիցներին, այնպես էլ երրորդ երկրներին և օգտագործվում էր տասնյակ պետությունների կողմից։
Մ-46-ը կիրառվել է մի շարք լոկալ հակամարտություններում, այդ թվում՝ Չինաստանի և Թայվանի միջև հրետանային մենամարտերում, Վիետնամական պատերազմում և Մերձավոր Արևելքում մի քանի պատերազմներում։ 2016 թվականի դրությամբ Մ-46-ը դեռ մնում է մի շարք երկրների սպառազինության մեջ։


== Կառուցվածք ==


=== Զինամթերք ===
Լիցքավորումը՝ առանձին պարկուճային


== Շահագործող երկրներ ==


=== Ժամանակակից օպերատորներ ===


=== Նախկին օպերատորներ ===


== Նշումներ ==


== Ծանոթագրություններ ==


== Գրականություն ==
Александр Борисович Широкорад Энциклопедия отечественной артиллерии. — Мн.: Харвест, 2014. — 1188 с. — ISBN 985-433-703-0
А. Б. Широкорад. Гений советской артиллерии. Триумф и трагедия В. Грабина. — М.: АСТ, 2003. — 432 с. — (Военно-историческая библиотека). — 5000 экз. — ISBN 5-17019-107-3


== Արտաքին հղումներ ==
СОВЕТСКАЯ ТЯЖЁЛАЯ КОРПУСНАЯ (АРМЕЙСКАЯ) ПОЛЕВАЯ АРТИЛЛЕРИЯ. 130-мм полевая пушка М-46
Աննա Աբամելիք-Լազարևա

Իշխանուհի Աննա Դավթի Աբամելիք-Լազարյան (ամուսնական ազգանունը՝ Աբամելիք-Բարատինսկայա, ռուս.՝ Анна Давыдовна Абамелек-Лазарева, ապրիլի 3 (15), 1814, Սանկտ Պետերբուրգ, Ռուսական կայսրություն - նոյեմբերի 13 (25), 1889, Սանկտ Պետերբուրգ, Ռուսական կայսրություն), ռուսահայ թարգմանչուհի, իշխան Դավիթ Աբամելիքի դուստրը, Աբամելիք-Լազարյանների ազնվական տոհմից։


== Կենսագրություն ==
Ծնվել է 1814 թվականի ապրիլի 15-ին Սանկտ Պետերբուրգում, Դավիթ Աբամելիքի և Մարթա Լազարյանի իշխանական ընտանիքում։ Եղել է Պետերբուրգի առաջին գեղեցկուհին, նշանակվել է կայսրուհու նաժիշտ։ Ամուսնանալով Կազանի նահանգապետ Իրակլի Բարատինսկու (բանաստեղծ Եվգենի Բարատինսկու եղբոր) հետ՝ տեղափոխվել է Կազան։


== Թարգամանություններ ==
Հայերենից և ռուսերենից բացի կատարելապես տիրապետել է անգլերեն, ֆրանսերեն, գերմաներեն լեզուներին։ Այդ լեզուներով թարգմանել և Եվրոպայում հրատարակել է Ալեքսանդր Պուշկինի, Միխայիլ Լերմոնտովի, Ալեքսեյ Տոլստոյի, Նիկոլայ Նեկրասովի, Ֆեոդոր Տյուտչևի ստեղծագործությունները։
Եվրոպական գրողներից ռուսերեն է թարգմանել Հայնրիխ Հայնեի, Ֆրիդրիխ Շիլլերի, Թոմաս Մորի և Գյոթեի առանձին գործերը։ Մտերիմ էր Ալեքսանդր Պուշկինի հետ, որը նրան բանաստեղծություն է ձոնել։


== Աննա Աբամելիք-Լազարյանը արվեստում ==
Նրան նկարել են գեղանկարիչներ Ալեքսանդր Բրյուլովը, Օսոկինը, բանաստեղծություններ են ձոնել Պուշկինը, Լերմոնտովը, Իվան Մյատլևը, Պյոտր Վյազեմսկին, նրա մասին հիացական տողեր է գրել գերմանացի ճանապարհորդ Ֆրիդրիխ Գագերնը։
Աննա Աբամելիք-Լազարյանը մահացել է 1889 թվականի նոյեմբերի 25-ին, Սանկտ-Պետերբուրգում։


== Պատկերասրահ ==

		
		
		
		
		
		
		


== Ծանոթագրություններ ==
Արջ (այլ կիրառումներ)

Արջ կարող է նշանակել.

Արջեր, գիշատիչների կարգի կաթնասունների ընտանիք։
Արջ, հայ ֆիդայի Արշակ Ղամբարյանի մականունը։Գեղարվեստական գրականություն

Արջը (պիես), Անտոն Չեխովի պիես (մեկ գործողությամբ)։Ֆիլմեր

Արջը (ֆիլմ, 1938), Անտոն Չեխովի համանուն պիեսի վրա Իսիդոր Աննենսկու նկարահանած գեղարվեստական ֆիլմ։
Արջը (ֆիլմ, 1984), Ռիչարդ Սարաֆյանի նկարահանած ֆիլմ։
Արջը (ֆիլմ, 1988) (ֆր.՝ L' Ours), Ժան-Ժակ Աննոյի նկարահանած ֆիլմ (1988 թ., Ֆրանսիա, ԱՄՆ)։
Գերգելի (այլ կիրառումներ)

Գերգելի, կարող է վերաբերել՝

Գերգելի - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Գերգելի - գյուղ Ուկրաինայի Պոլտավայի մարզի Նովի Սանժարիի շրջանում
Մենարդ շրջան (Իլինոյս)

Անվան այլ կիրառումների համար տե՛ս՝ Մենարդ շրջան (այլ կիրառումներ)Մենարդ շրջան (անգլ.՝ Menard County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 813 կմ² է, բնակչությունը՝ 12.705 մարդ (2010 թ. տվյալներով)։ Շրջկենտրոնն է Պիտսբուրգ բնակավայրը։ Կազմավորվել է 1839 թ.։
(7966) Ռիչարդբաում

(7966) Ռիչարդբաում (անգլ.՝ Richardbaum), աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 18-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,372922 ա. մ., առավելագույնը մոտենում է 1,9356 ա. մ. հեռավորության վրա և հեռանում 2,8102 ա. մ.։ Արեգակի շուրջ մեկ ամբողջական պտույտ է կատարում 1335,13 երկրային օրվա ընթացքում, իր ուղեծրով շարժվելով միջինում 0,269637 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,26° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7966) Ռիչարդբաում աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Եկատերինովկա (գյուղ, Իշիմբայսկի շրջան)

Անվան այլ կիրառումների համար տե՛ս՝ ԵկատերինովկաԵկատերինովկա (ռուս.՝ Екатериновка, բաշկիրերեն՝ Екатериновка), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2010 թվականին գրանցված տվյալներով կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սարգիս Մելիքսեթյան

Անվան այլ կիրառումների համար տե՛ս՝ Մելիքսեթյան (այլ կիրառումներ)Սարգիս Ալեքսանդրի Մելիքսեթյան (սեպտեմբերի 5, 1899(1899-09-05), Գանձակ, Ռուսական կայսրություն - նոյեմբերի 3, 1980(1980-11-03), Երևան, Հայկական ԽՍՀ, ԽՍՀՄ)), հայ թատերագետ, գրականագետ, արվեստագիտության դոկտոր, ՀԽՍՀ արվեստի վաստակավոր գործիչ (1956), ԽՍՀՄ գրողների միության անդամ 1934 թ.-ից։


== Կենսագրություն ==
Ծնվել է Ելիզավետոպոլ (Գանձակ) քաղաքում։ Ավարտել է Թիֆլիսի Ներսիսյան դպրոցը։ Լրագրական գործունեությունը սկսել է 1921 թվականին, Թիֆլիսում։ Հետո փոխադրվել է Երևան, երկու տարի աշխատել է Ժողովրդական կոմիսարների խորհրդում որպես ինֆորմացիոն բաժնի վարիչ, իսկ 1923-1925 թվականներին՝ «Խորհրդային Հայաստան» թերթի խմբագրությունում բաժնի վարիչ։ 1925-1930 թվականներին՝ Գեղաշխի արհեստակցական միության նախագահ, 1930-1935 թվականներին՝ «Հայկինո»-ի սցենարական բաժնի վարիչ, ապա նախագահ-տնօրենի տեղակալ։ Հետագայում աշխատել է որպես Խաղացանկային կոմիտեի նախագահ, Արվեստի գործերի վարչության թատերական բաժնի վարիչ, 1935-1949 թվականներին՝ Հայաստանի թատերական թանգարանի տնօրեն, միաժամանակ՝ 1935-1937 թվականներին Երևանի թատերական տեխնիկումի տնօրեն, 1938-1942 թվականներին Արվեստի գործերի վարչության դրամատուրգիայի գծով գլխավոր խորհրդատու։
1944-1947 թվականներին եղել է Երևանի թատերական ինստիտուտի թատերագիտական ֆակուլտետի դեկանը, 1947-1949 թվականներին՝ ամբիոնի վարիչ նույն ինստիտուտում։ 1950-1954 թվականներին աշխատել է ՀԽՍՀ ԳԱ արվեստի սեկտորի որպես ավագ գիտաշխատող։ 1954-1963 թվականներին գրականության և արվեստի թանգարանի արվեստի բաժնի վարին ու գիտնական քարտուղարն էր։ 1963-1980 թվականներին եղել է Եղիշե Չարենցի անվան գրականության և արվեստի թանգարանի տնօրենը։ 1954 թվականին «Հովհաննես Աբելյան» թեմայով դիսերտացիա է պաշտպանել և ստացել արվեստագիտության թեկնածուի աստիճան։ 1971 թվականին «Սովետական թատրոնի պատմությունը» թեմայով դիսերտացիա է պաշտպանել և ստացել արվեստագիտության դոկտորի աստիճան։ Ռուսերեն լույս է տեսել նրա «Մեր թատրոնի ուղին» (Երևան, 1940) գիրքը։ Պարգևատրվել է Աշխատանքային կարմիր դրոշի շքանշանով։ Մահացել է 1980 թ.-ին։


== Ս. Մելիքսեթյանի երկերի մատենագրություն ==
Քիթ Մաթոն, Երևան, Պետհրատ, 1925 թ.
Պատմվածքներ ապահովագրության մասին (գրքի մեջ մտնող ապահովագրության մասին պիեսը փոխադրել է Ս. Մելիքսեթյանը), Երևան, Պետհրատ, 1926 թ.
Երևանի պետական թատրոն, Երևան, Պետհրատ, 1933 թ.
Անաթեմայից մինչև աշխատանքի շքանշան, Երևան, Պետհրատ, 1934 թ.
Թատերական ակնարկներ, Երևան, Հայպետհրատ, 1946 թ.
Գևորգ Չմշկյան, Երևան, Հայպետհրատ, 1953 թ.
Հովհաննես Աբելյան, Երևան, Հայպետհրատ, 1954 թ.
Ուրվագծեր սովետահայ թատրոնի պատմության, ՀԽՍՀ ԳԱ, Երևան, 1960 թ.
Մտերմական Շիրվանզադեն, Երևան, Հայպետհրատ, 1964 թ.
Մեծ արվեստի ուժը, Երևան, Հայկական թատերական ընկերություն, 1968 թ.
Կյանք և բեմ, Երևան, Հայկական թատերական ընկերություն, 1970 թ., 328 էջ
Շեքսպիրը և մերոնք, Երևան, Հայկական թատերական ընկերություն, 1974 թ., 222 էջ։


== Գրականություն ==
Մանուկյան Է. Գ., Սարգիս Մելիքսեթյան, Երևան, 1980։


== Ծանոթագրություններ ==
Ռեզերֆորդ (չափման միավոր)

Ռեզերֆորդ (չափման միավոր) (Էռնեստ Ռեզերֆորդի անունով), ռադիոակտիվ նմուշներում և աղբյուրներում նուկլիդների (ռադիոակտիվ իզոտոպների, տես ռադիոակտիվություն) ակտիվության արտահամակարգային միավոր։ Նշանակվում է ռզֆ (միջազգային նշանակումը՝ Rd)։ Սահմանվում է որպես ցանկացած նուկլիդի ակտիվություն, որը հավասար է տվյալ նուկլիդի տրոհման 106 գործողության՝ 1 վրկ-ում։ 1 կյուրի=3,700.104 ռզֆ։
Ռեզերֆորդի միավորն առաջարկվել է 1946 թվականին, սակայն տարածում չի գտել և գործնականում չի կիրառվում։ Միավորների միջազգային համակարգում նուկլիդի ակտիվության միավորը բեքերելն է․ 1 ռզֆ=106 բք։
Կարմիր բյուրեղ

Կարմիր բյուրեղ, Կարմիր խաչի և կարմիր մահիկի միջազգային շարժման երեք տարբերանշաններից մեկը։


== Նկարագրություն ==
Միջազգային շարժումն ուներ երկու ընդհանուր խորհրդանշան` Կարմիր խաչը և կարմիր մահիկը։ Իսրայելի ազգային համայնքը հրաժարվել է օգտագործել այս խորհրդանիշները՝ դրանք համարելով կրոնական, և օգտագործել է Դավթի կարմիր վահանը։ Ուստի, որպես կրոնի և պետական ​​պատկանելության հետ կապված չեզոք խորհրդանիշ՝  որոշվել է սպիտակ ֆոնի վրա ներառել ևս մեկ նշան՝ Կարմիր բյուրեղը։ Այս խորհրդանիշը հավասարապես օգտագործվում է կարմիր խաչի և կարմիր մահիկի հետ։ 
Այս խորհրդանիշի ընդունումը Իսրայելին թույլ տվեց մտնել Կարմիր խաչի և կարմիր մահիկի միջազգային շարժում, իսկ Իսրայելից ժամանած մասնագետներն այժմ կարող են բժշկական և հումանիտար օգնություն ցուցաբերել ամբողջ աշխարհին՝ խաղաղության ձգտման համար։ 
Կարմիր խաչի և կարմիր մահիկի շարժումը ներառում է 186 ազգային հասարակություն, Կարմիր խաչի և Կարմիր մահիկի միջազգային կոմիտեները։ Կարմիր խաչի և կարմիր մահիկի 29-րդ միջազգային համաժողովում, որը տեղի է ունեցել 2006 թվականին, լրացուցիչ խորհրդանշանն ընդունվել է ձայների երկու երրորդի մեծամասնությամբ։


== Պատկերասրահ ==

		
		


== Տես նաև ==
Կյանքի աստղ


== Ծանոթագրություններ ==


== Արտաքին հղում ==
Բի-Բի-Սի
Կարմիր խաչի միջազգային կոմիտեի կայքը
Թիոֆեն

Թիոֆեն, ծծումբ, օրգանական միացություն, բենզոլի հոտով անգույն հեղուկ է։ Եռման ջերմաստիճանը՝ 84,18°C, խտությունը՝ 1060 կգ/մ³: Ջրում չի լուծվում, լուծվում է օրգանական լուծիչներում։ Քիմիական հատկություններով նման է արոմատիկ ածխաջրածիններին։ Թիոֆեն պարունակվում է որոշ նավթերում, քարածխի խեժում, թերթաքարերում ևն։ Ստացվում է բութանը 600°C-ում ծծմբի հետ փոխազդելիս։ Նիտրոթիոֆենները կիրառվում են որպես կոռոզիայի արգելակիչներ. (ինհիբիտոր), Թիոֆենի պոլիմերները՝ վինիլային պոլիմերների պլաստիֆիկատորներ, իսկ սուլֆաթիոֆենները՝ բժշկության մեջ (իխթիոլ)։
Գրուզյատին

Գրուզյատին (ուկրաիներեն՝ Грузятин), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Գրուզյատին գյուղում բնակվում էր 701 մարդ։ Բնակավայրը զբաղեցնում է 2,21 կմ² տարածք։ Բնակչության խտությունը կազմում էր 317,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեալիթի շոու

Ռեալիթի շոու (անգլ.՝ reality  - իրականություն), հեռուստատեսային ժանր, ժամանցային հեռուստատեսային հաղորդման և օնլայն հեռարձակման տարատեսակ։ Սյուժետը հանդիսանում է մարդկանց մեկ կամ մի քանի խմբերի գործողությունների ցուցադրումը կյանքին առավելագույնս մոտ իրավիճակում։ 
Ռեալիթի-հեռուստատեսությունը շատ զարգացած է ԱՄՆ-ում և Մեծ Բրիտանիայում։ Հայաստանում հեռուստատեսության այս ժանրը զարգացած չէ։ Հայաստանյան ռեալիթի շոուներից են Ալֆրեդի սենյակը, Կուբ, Կլուբ Բար և այլն։
Հեռուստատեսային տվյալ ժանրը միավորում է բազմաթիվ հեռուստատեսային հաղորդումներ։ Ժանրի նախնական գաղափարը ենթադրում էր հաղորդման համապատասխանությունը հետևյալ չափանիշներին.

սցենարի բացակայություն,
հեռարձակում առաջին դուբլից,
«սովորական» մարդկանց մասնակցություն, ովքեր չունեն փորձ խաղային ժանրում,
նկարահանումների պայմանները առավելագույնս նմանեցված են իրական կյանքին։
Նիդերլանդների ֆուտբոլի ազգային հավաքական

Հոլանդիայի ֆուտբոլի ազգային հավաքական (հոլ.՝ Nederlands nationaal voetbalelftal), հիմնվել է 1905 թվականին, մասնակցել է Աշխարհի և Եվրոպայի առաջնություններին։
1988 թվականին Հոլանդիայի ազգային հավաքականը դարձել է Եվրոպայի չեմպիոն։ Հոլանդիայի հավաքականը 3 անգամ դուրս է եկել աշխարհի առաջնության եզրափակչում՝ 1974, 1978 և 2010 թվականներին բայց պարտություն է կրել՝ զիջելով Արևմտյան Գերմանիայի, Արգենտինայի և Իսպանիայի հավաքականներին։ 2008 թվականին Եվրոպայի առաջնությանը Հոլանդիայի հավաքականը պարտություն կրեց Ռուսաստանից և դուրս մնաց պայքարից։ 2010 թվականին՝ Աշխարհի առաջնությանը, հասավ մինչև եզրափակիչ՝ պարտության մատնելով Բրազիլիայի և Ուրուգվայի հզոր հավաքականներին, բայց եզրափակիչ խաղում պարտվեց Իսպանիայի հավաքականին։ 2012 թվականի Եվրոպայի առաջնությանը Հոլանդիայի հավաքականը դուրս մնաց խմբային փուլից։


== Ծանոթագրություններ ==
Տավարնելե Վալ դի Պեզա

Տավարնելե Վալ դի Պեզա (իտալերեն՝ Tavarnelle Val di Pesa), կոմունա Իտալիայի Տոսկանա մարզի Ֆլորենցիա գավառում։
Բնակչությունը կազմում է 7346 մարդ (2008 թվականի տվյալներով)։ Բնակչության խտությունը՝ 132 մարդ/կմ²։ Տարածքը՝ 56 կմ²։ Փոստային ինդեքս՝ 50028։ Հեռախոսային կոդ՝ 055։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 055 805081
Էլեկտրոնային փոստ՝ urp@comune.tavarnelle-val-di-pesa.fi.it
Պաշտոնական կայքը՝ http://www.comune.tavarnelle-val-di-pesa.fi.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բելառուսի տեխնիկական ազգային համալսարան

Բելառուսի տեխնիկական ազգային համալսարան (բելառուս․՝ Беларускі нацыянальны тэхнічны ўніверсітэт, ռուս.՝ Белорусский национальный технический университет (БНТУ)) բարձրագույն տեխնիկական ուսումնական հաստատություն Բելառուսում։ Համարվում է կրթության բնագավառի առաջատար ինժեներական համալսարաններից մեկը։


== Պատմություն ==
1920 թվականին Մինսկի պոլիտեխնիկական ինստիտուտը դարձել է Բելառուսական պետական պոլիտեխնիկական ինստիտուտ.
1991 թվականին վերանվանվել է Բելառուսական պետական պոլիտեխնիկական ակադեմիայի.
1997 թվականին Բելառուսական կրթական համակարգում ձեռք է բերել առաջատար ինժեներական կրթական հաստատության որակավորում
2002 թվականին վերանվանվել է Բելառուսյան ազգային տեխնիկական համալսարան


== Ֆակուլտետներ ==
Ճարտարապետական ֆակուլտետ
Ռազմատեխնիկական ֆակուլտետ
Ինժեներա-մանկավարժական ֆակուլտետ
Հեռավար կրթության միջազգային ֆակուլտետ
Մեքենաշինական ֆակուլտետ
Մեխանիկական-տեխնոլոգիական ֆակուլտետ
Սարքաշինության ֆակուլտետ
Շինարարության ֆակուլտետ
Տեղեկատվական տեխնոլոգիաների և ռոբոտաշինության ֆակուլտետ
Մարքեթինգի, կառավարման և ձեռնարկատիրության ֆակուլտետ
Բնական ռեսուրսների և բնապահպանության
Տրանսպորտային հաղորդակցությունների ֆակուլտետ
Կառավարման տեխնոլոգիաների և հումանիտարացման ֆակուլտետ
Էներգետիկ շինարարության ֆակուլտետ
Նախաուսումնական վերապատրաստման ֆակուլտետ
Վարժարան


== Գրադարան ==
Բելառուսի տեխնիկական ազգային համալսարանի գիտական գրադարանը համարվում է Բելառուսի Հանրապետության հնագույն բուհական գրադարաններից։ Գտնվում է Անկախության պողոտայի և Յակուբ Կոլասի փողոցի երկու մասնաշենքերում։


== Պատկերասրահ ==

		


== Ծանոթագրություններ ==


== Արտաքին հղումներ ==
http://nasb.gov.by Բելառուսի տեխնիկական ազգային համալսարան. պաշտոնական կայք
Официальный сайт университета
Официальный сайт ФMMП БНТУ
БНТУ Archived 2011-04-08 at the Wayback Machine. на сайте Интерфакс-Запад
Президенты Национальной академии наук Беларуси с 1928 года
Юдина И. Пятая часть учёных Национальной академии наук — молодёжь до 30 лет(չաշխատող հղում)
Սոլոնեցկի (Օբլիվսկի շրջան)

Սոլոնեցկի (ռուս.՝ Солонецкий ), գյուղ (խուտոր) Ռուսաստանի Դաշնության Ռոստովի մարզի Օբլիվսկի շրջանում։ Սոլոնեցկոյե գյուղական համայնքի վարչական կենտրոնն է։
Ազարովո (այլ կիրառումներ)

Ազարովո, կարող է վերաբերել՝

Ազարովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Ազարովո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Ազարովո - գյուղ Ռուսաստանի Սմոլենսկի մարզի Սիչովսկի շրջանի կազմում։
Վեսյոլի Կուտ (այլ կիրառումներ)

Վեսյոլի Կուտ, կարող է վերաբերել՝

Վեսյոլի Կուտ - գյուղ, Ուկրաինայի Կիրովոգրադի մարզի Զնամենկայի շրջանում
Վեսյոլի Կուտ - գյուղ, Ուկրաինայի Կիրովոգրադի մարզի Նովոուկրաինկայի շրջանում
Վեսյոլի Կուտ - գյուղ, Ուկրաինայի Նիկոլաևի մարզի Բերեզնեգովատոեի շրջանում
Վեսյոլի Կուտ - գյուղ, Ուկրաինայի Նիկոլաևի մարզի Կազանկայի շրջանում
Օրդինսկի շրջան (Պերմի երկրամաս)

Անվան այլ կիրառումների համար տե՛ս՝ Օրդինսկի շրջան (այլ կիրառումներ)Օրդինսկի շրջան (ռուս.՝ Ординский район), մունիցիպալ շրջան Ռուսաստանի Դաշնության Պերմի երկրամասում։
Ստեղծվել է 1924 թվականին։ Վարչական կենտրոնը՝ Օրդա։


== Աշխարհագրություն ==
Շրջանի տարածքի մակերեսը կազմում է 1418 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 15548 մարդ։ Բնակչության խտությունը կազմում էր 10,96 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բելոպոլիեի շրջան

Բելոպոլիեի շրջան (ուկրաիներեն՝ Білопільський район), շրջան Ուկրաինայի Սումիի մարզում։
Ստեղծվել է 1932 թվականին։ Վարչական կենտրոնը՝ Բելոպոլիե։


== Աշխարհագրություն ==
Շրջանի տարածքի մակերեսը կազմում է 1443 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 61064 մարդ։ Բնակչության խտությունը կազմում էր 42,32 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Lousnelius

Lousnelius, հայկական ալտերնատիվ ռոք խումբ, կազմավորվել է 2006 թվականին Վանաձոր քաղաքում։ Մասնակցել է բազմաթիվ համերգների և փառատոնների Երևանում և Վանաձորում։


== Կազմը ==
Արմեն Պապյան, սոլո կիթառ, վոկալ
Հայկ Գալստյան, հարվածային
Միշել Ալեքյան, բաս կիթառ
Ռոմա Օհանյան, խմբի մենեջեր


== Վաղ ժամանակները ==

Խումբը կազմավերվել է 2006 թվականին՝ Արմեն Պապյանի և Միքայել Մխիթարյանի կողմից։ Վերջինս այն ժամանակ խմբում հարվածային գործիքներ էր նվագում։
Այնուհետև խումբ եկավ Պայքար Չախոյանը, ով խմբի վոկալիստն էր։ Խումբը այդ կազմով գործեց մի քանի ամիս։ Երբ Միքայելը գնաց ծառայության հայկական բանակ (2006-2008 թթ.), Պայքարը ստանձնեց նաև հարվածային գործիքները, որը հետագայում դարձավ իր մասնագիտությունը։ Այնուհետև խումբ ներգրավվեց Միշել Ալեքյանը՝ որպես բաս կիթառահար։ Այս կազմով խումբը ստեղծագործեց մոտ 3.5 տարի, ոիրց երկուսը (2008-2010 թթ.) միշելը ծառայում էր հայկական բանակում։

Միշելի վերադարձից հետո խումբը ստեղծագործեց նույն կազմով ևս 1.5 տարի, որից հետո Պայքարը տեղափոխվեց Վանաձորյան մեկ այլ ռոք խումբ։
Խումբը մատնվեց անգործության մոտ 5 ամիս, որից հետո խումբ ներգրավվեց Հայկ Գալստյանը (2012 թ.), որը ստանձնեց հարվածային գործիքները։
Պայքարի հեռանալուց հետո առաջացավ վոկալիստի խնդիր։ Խումբը չկարողանալով գտնել համապատասխան վոկալիստ Վանաձոր քաղաքում՝ այդ դերը ժամանակավորապես ստանձնեց խմբի սոլո կիթառահար՝ Արմեն Պապյանը։ 
Հայկ Գալստյանի ներգրավվումից հետո խումբն առաջին անգամ բեմ դուրս եկավ 2012 թ-ի Հունիսին, որից հետո մինչև հիմա խումբն ակտիվորեն ստեղծագործում է և պատրաստվում է թողարկել իր առաջին՝ «Haralez» ձայներիզը։


== Արտաքին հղումներ ==
Խմբի վիդեոալիքը ՅուԹյուբ կայքում
Lousnelius խմբի մասին Առավոտ թերթի կայքէջում
Վիլաս Կարապետյան

Վիլաս Հովակիմի Կարապետյան (1913, Անգեղակոթ, Հայաստան - անհայտ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Վիլաս Հովակիմի Կարապետյանը ծնվել է 1913 թվականին, Սիսիանի շրջանի Անգեղակոթ գյուղում։ Ավարտել է միջնակարգ դպրոցը, Շաքի գյուղի դպրոցում ուսուցիչ է աշխատել, մասնակցել է մեծահասակների անգրագիտության վերացմանը։ 1934 թվականին ծառայել է կարմիր բանակում։ 1936 թվականին զորացրվել է բանակից, աշխատանքի անցել Սիսիանի շրջժողկրթբաժնում որպես դպրոցական տեսուչ։ 1938 թվականին նշանակվել է Սպանդարյան գյուղի դպրոցի տնօրեն, միաժամանակ սովորել է և ավարտել է հեռական մանկավարժական ինստիտուտը։
1941 թվականին Գերմանա-խորհրդային պատերազմի առաջին օրերից Կարապետյանը կամավոր մեկնել է ռազմաճակատ, 390-րդ հայկական դիվիզիայի 789-րդ գնդում մասնակցել է Ղրիմի ճակատամարտերին` Սևոստոպոլի, Սիմֆերոպոլի ուղղություններում։ Ջոկի հրամանատար Վիլաս Կարապետյանը գնդացրի կրակահերթով խփել է հետախույզ մեքենա և մի քանի հիլտերականների։ Պարգևատրվել է «Արիության համար» մեդալով։ 1942 թվականին Կարապետյանը ստանձնել է 790-րդ գնդի դրոշակակրի պարտականությունը, ապա նշանակվել է վաշտի քաղղեկի օգնական։ 1942 թվականի մայիսին վիրավորվել է, բուժվելուց հետո կրկին մեկնել է կրակի առաջին գիծ, կռվել 3-րդ հրաձգային բրիգադի շարքերում։ 1943 թվականին սովորել է Սարատովի տանկային ուսումնարանում, 1944 թվականին կռվել է Մերձբալթյան ռազմաճակատում,  որպես Տ-34 տանկի հրամանատար, ոչնչացրել է գերմանական «Տիգր» տանկը, որի համար պարգևատրվել է Կարմիր աստղի շքանշանով և այլ մարտական մեդալներով։ Մասնակցել է Սևաստոպոլ, Սիմֆերոպոլ, Կերչ, Կաունաս և բազմաթիվ այլ քաղաքների ու բնակավայրերի ազատագրմանը։ Լիտվայի Շյաուլյայ քաղաքի երկաթուղային հանգույցում, ծանր վիրավորվել է, բուժվելուց հետո զորացրվել է բանակից։
Զորացրվելուց հետո շարունակել է մանկավարժական գործունեությունը, ղեկավարել Անգեղակոթի, ապա Սպանդարյանի միջնակարգ դպրոցները։ 1960 թվականին տեղափոխվել է Երևան, մաթեմատիկա է դասավանդել Երևանի Շահումյանի  շրջանի դպրոցներում։


== Պարգևներ ==
Կարմիր աստղի շքանշան
«Արիության համար» մեդալ


== Ծանոթագրություններ ==
Սան Մարտինո Սանիտա

Սան Մարտինո Սանիտա (իտալերեն՝ San Martino Sannita), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 1233 մարդ, բնակչության խտությունը կազմում է 196 մարդ/կմ²։ Զբաղեցնում է 6 կմ² մակերես տարածք։ Փոստային ինդեքս՝ 82010, հեռախոսային կոդ՝ 0824։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0824 49171
Պաշտոնական կայք՝ http://www.comune.sanmartinosannita.bn.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վլադիսլավ Ռամմ

Վլադիսլավ Ռամմ (ռուս.՝ Владислав Алексеевич Рамм, սեպտեմբերի 17, 1995(1995-09-17), Կեմերովո, Ռուսաստան), ռուս երգիչ։ «MBAND» խմբի անդամ  (2014 - 2015 թվականներ)։


== Կենսագրություն ==
Ծնվել է 1995 թվականի սեպտեմբերի 17-ին Կեմերովոյում։ Տղայի դաստիարակությամբ զբաղվում է հայրը։ Սերը դեպի երաժշտություն նա ժառանգել է իր մայրիկից, ով աշխատում էր երաժշտական թատրոնում։ Նրա մանկության մասին շատ քիչ տեղեկություններ կան։ Մանկուց նա ցանկանում էր դառնալ հայտնի մարդ, այդ իսկ պատճառով նա շատ էր պարապում։ Սկզբից Վլադիսլավը սովորում էր երաժշտական դպրոցում նվագելով դաշնամուր և սովորում երաժշտական այլ գործիքներ։ Հետագայում նա սկսել է վոկալ սովորել մասնավոր պարապմունքների ժամանակ։
Վլադիսլավ Ռամմի առաջնելույթը հեռուստատեսությամբ տեղի է ունեցել 2014 թվականի սեպտեմբերի 13-ին «Ուզում եմ գնալ Մելաձեյի մոտ» հեռուստաշոուի շրջանակներում։ 2014 թվականի նոյեմբերի 22-ին նա հաղթել է մրցույթում և դարձել «MBAND» խմբի անդամ։ «MBAND» խմբում նա ստացել է շատ մրցանակներ ինչպիսին են՝ Kids' Choice Awards, Fashion People Awards, MTV Europe Awards: Որպես դերասան նա նկարահանվել է ռուսական հայտնի «Всё исправить» ֆիլմում, մարմնավորելով գլխավոր դերերից մեկը։
2015 թվականի նոյեմբերի 12-ին Վլադիսլավը հայտարարել է, որ ցանկանում է դառնալ մենակատար երգիչ։ Նա շնորհակալություն է հայտնել իր պրոդյուսերին և խմբի մնացած անդամներին մաղթելով նրանց նոր հաջողություններ։ «Մուզ-ՏՎ»-ի հարցազրույցի ժամանակ նա նշել է, որ ցանկանում է շարունակել իր կարիերան առանց պրոդյուսերի։ Կոնստանտին Մելաձեյի հավաստմամբ Վլադիսլավը չի կարող մենակտարի գործունեություն ծավալել, քանի որ նա պայմանագիր ունի մինչև 2021 թվականը։ 2016 թվականի դեկտեմբերի 25-ին նա հրապարակեց նոր ալբում «#Перvый»: 2017 թվականի հունվարի 19-ին հրապարակեց «Влияние» երգը  iTunes-ում և  Google Play-ում։ Հենց առաջի օրն էլ երգը iTunes-ում զբաղեցրեց թոփ չարթերը, իսկ մի քանի օր հետո Google Play-ի թոփ չարթերը։


== Անձնական կյանք ==
Ամուսնացած էր Վերոնիկա Գեներալվոյի հետ, սակայն երբ Վլադը հայտնի դարձավ, նա ստիպված էր բաժանվել կնոջից։ Այդ ամուսնությունից նա ունեցավ  դուստր Նիկոլ անունով։ Նաև ունեցել էր սիրավեպ  «ՎԻԱ Գրա» խմբի Միշա Ռոմանովայի հետ, սակայն խմբից հեռանալու պատճառով զույգը բաժանվեց։


== «MBAND» հետ երգերում ==
2014 թվական — Она вернётся
2015 թվական — Дай мне
2015 թվական — Посмотри на меня
2015 թվական — Чего ты хочешь?
2015 թվական — Ангелы не умирают


=== Սոլո ալբոմ ===
2017 թվական — #перvый


== Տեսագրություն ==


=== Տեսահոլովակներ «MBAND» հետ ===


=== Սոլո տեսահոլովակներ ===


== Ֆիլմագրություն ==
Всё исправить-2016 թվականին


== Հեռուստատեսություն ==


=== «MBAND» հետ ===
Ռեալիթի շոոու  «Один день с MBAND» («СТС Love»)-2015 թվականի սեպտեմբերի 9-ից հոկտեմբերի 25-ը


== Ծանոթագրություններ ==


== Արտաքին հղումներ ==
Պաշտոնական կայքը ՎԿ-ում 
Պաշտոնական կայքը Ինստագրամում
Կրասնոարմեյսկոե (գյուղ, Ռազդոլնոյեի շրջան)

Անվան այլ կիրառումների համար տե՛ս՝ ԿրասնոարմեյսկոեԿրասնոարմեյսկոե (ուկրաիներեն՝ Красноармійське, Ղրիմի թաթարերեն՝ Qocalaq), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Կոջալակ։
2001 թվականի տվյալներով Կրասնոարմեյսկոե գյուղում բնակվում էր 467 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արդարացված հանցագործի գաղտնի խոստովանությունները

Արդարացված հանցագործի գաղտնի խոստովանությունները, շոտլանդացի գրող Ջեյմս Հոգի վեպերից։ Հրատարակվել է 1824 թվականին։ Համարվում է սարսափ ժանրի դասական ստեղծագործություններից մեկը։ Վեպից ազդվել են շատ գրողներ, ինչպես օրինակ՝ Ռոբերտ Լուիս Սթիվենսոնը իր «Բժիշկ Ջեքիլն և պարոն Հայդը» հայտնի վիպակը գրելիս։


== Ծանոթագրություններ ==
Ռադիոակտիվ դեղագործական միջոցներ

Ռադիոակտիվ դեղագործական միջոցներ (ռադիոդեղագործական միջոցներ)՝ դեղագործական պատրաստուկներ, որոնք պարունակում են անկայուն իզոտոպներ, որոնք այդ դեղերը դարձնում են ռադիոակտիվ։ Ճառագայթումը կարող է օգտագործվել կամ մարմնում իզոտոպներով պատված նյութի նյութափոխանակությունը գնահատելու համար, կամ իզոտոպով ներծծած հյուսվածքները արգելակելու համար։ Նախատեսված է կենսաբժշկական հետազոտությունների, ռադիոիզոտոպային ախտորոշման և տարբեր հիվանդությունների բուժման համար, հիմնականում չարորակ ուռուցքների ճառագայթային թերապիայի համար։
Ախտորոշման նպատակով օգտագործվում են ռադիոիզոտոպներ, որոնք օրգանիզմ ներթափանցելով մասնակցում են նյութափոխանակությանը կամ օրգան համակարգերի ուսումնասիրված գործունեությանը և միևնույն ժամանակ կարող են գրանցվել ռադիոմետրիայի մեթոդներով։ Նման ռադիոակտիվ դեղամիջոցները, հնարավորության դեպքում, ունեն կարճ արդյունավետ կյանք և ցածր ճառագայթում, որոնք թույլ են հյուսվածքներում, ինչը հանգեցնում է առարկայի մարմնի վրա փոքր ճառագայթային ։
Չարորակ նորագոյացությունների ճառագայթային թերապիայի համար նախատեսված ռադիոակտիվ դեղամիջոցների ընտրության չափանիշը իոնացնող ճառագայթման անհրաժեշտ թերապևտիկ չափաբաժին ստեղծելու հնարավորությունն է առողջ հյուսվածքների վրա նվազագույն ազդեցությամբ։ Այս ազդեցությունը ձեռք է բերվում ինչպես ճառագայթման տեսակի, այնպես էլ տևողության ընտրությամբ, այնպես էլ ռադիոֆարմատի մեթոդի ընտրությամբ։ Հնարավոր է ինչպես մարմնի նյութափոխանակության միջոցով ճառագայթահարման ենթակա հյուսվածքներում ռադիոակտիվ իզոտոպի ընտրովի կուտակմամբ, այնպես էլ վիրաբուժական միջոցներով 'հատիկների, զոնդերի, կիրառական վիրակապերի և այլնի տեսքով։


== Դասկարգում ==
Ռադիոակտիվ դեղամիջոցները լինում են բաց և փակ։

Փակ պատրաստուկներում ռադիոակտիվ նյութը փակվում է պաշտպանիչ ծածկույթի կամ պարկուճի մեջ, որը կանխում է շրջակա միջավայրի ռադիոակտիվ աղտոտումը և հիվանդի և անձնակազմի ռադիոակտիվ միացությունների հետ շփումը։
Բաց պատրաստուկներում իրականացվում է ռադիոակտիվ նյութի անմիջական շփում մարմնի հյուսվածքների և շրջակա միջավայրի հետ։


== Օգտագործվող ռադիոիզոտոպների ցանկ ==
*β - - Բետա-մասնիկներ (էլեկտրոններ), որոնք արտանետվում են բետա-մինուս քայքայման ժամանակ; β+-պոզիտրոններ, որոնք արտանետվում են պոզիտրոնի քայքայման ժամանակ; γ — գամմա քվանտա։


== Ծանոթաագրություններ ==


== Գրականություն ==
Саксонов П. П., Шашков В. С., Сергеев П. В. Радиационная фармакология. — М.: Медицина, 1976.
ая 2020
Պատերազմի ճանապարհներին

«Պատերազմի ճանապարհներին» (ռուս.՝ «На дорогах войны»), 1958 թվականի խորհրդային գեղարվեստական ֆիլմ։ Գլխավոր հերոսի նախատիպը եղել է օպերատոր Վլադիմիր Սուշինսկին։


== Համառոտ բովանդակությունը ==
Հայրենական մեծ պատերազմ։ Մահը յուրաքանչյուր գնդակի, յուրաքանչյուր արկի սուլոցի մեջ է։ Այրվող շենքեր, սոված մարդիկ նկուղներում։ Քանի մարդ է անցել հրե հողով՝ համբերատար, առնական, լուռ։ Նրանց կողքին քայլում էր կինոօպերատոր Վլադիմիր Սուշկովը (Անատոլի Կուզնեցով)՝ ստեղծելով դաժան պատմություն նրանց մասին, ովքեր եղել են և չեն եղել պատերազմում։


== Դերերում ==
Վսեվոլոդ Սանաև – Իվան Ֆեոդորովիչ Ուվարով, սերժանտ
Անատոլի Կուզնեցով – Վլադիմիր Սուշկով
Յուրի Սոլովյով – Վիկտոր Նիկոլաևիչ Մուրոմցև, լեյտենանտ, մարտկոցի հրամանատար
Եվգենի Շուտով – Պրիբիտկով
Իա Արեպինա – Վերա
Խ. Ստրախով – Դրաուդին
Բորիս Մուրավյով – Վլադիմիր Վասիլև
Յուլիա Ցոգլին – Քսենյա Իվլևա
Օլեգ Մոկշանցև – Մազեպա, հակատանկային մարտկոցի ավագ
Յուրի Կիրեև – Անատոլի Կռիլենկո
Միխայիլ Բոչարով – Սեդիխ
Սվետլանա Սերովա – էպիզոդ
Պյոտր Սոբոլևսկի – Կուլիչ
Բորիս Շուխմին – գեներալ 31-րդ
Գենադի Յուխտին – խոհարար
Վիկտոր Մարկին – ռադիստ
Կլեոն Պրոտասով – կինոօպերատոր
Ալեքսանդր Ալյոշին – էպիզոդ
Վիկտոր Գլուշչենկո – Մարյին
Յուրի Լուկին – էպիզոդ
Գենադի Բոյցով – էպիզոդ
Նիկոլայ Զասեև-Ռուդենկո – էպիզոդ
Ա. Բրոնսկի – էպիզոդ
Ի. Դիդենկո – էպիզոդ
Կ. Լոգաչով – էպիզոդ
Ռ. Բովե – էպիզոդ
Վլադիմիր Կլուննի – հետախույզների դասակի հրամանատար
Պյոտր Լյուբեշկին – զինվոր լոմիկով (լուսագրերում նշված չէ)


== Նկարահանող խումբ ==
Ռեժիսոր՝ Լեոն Սահակով
Սցենարի հեղինակներ՝ Նիկոլայ Ֆիգուրովսկի, Լև Սահակով
Օպերատորներ՝ Իգոր Գելեյն, Վալենտին Զախարով
Նկարիչ՝ Սեմյոն Ուշակով
Կոմպոզիտոր՝ Կիրիլ Մոլչանով
Երգի տեքստի հեղինակ՝ Եվգենի Դոլմատովսկի
Հնչյունային ռեժիսոր՝ Վյաչեսլավ Լեշչև


== Ծանոթագրություններ ==


== Արտաքին հղումներ ==
«Պատերազմի ճանապարհներին»
Դավիթ Մաղրաձե

Դավիթ (Դաթո) Մաղրաձե (վրաց.՝ დავით [დათო] მაღრაძე, հունիսի 28, 1962(1962-06-28), Թբիլիսի, Վրացական ԽՍՀ, ԽՍՀՄ), վրացի գրող և քաղաքական գործիչ։ Վրաստանի ներկայիս ազգային հիմնի հեղինակը (2004)։


== Կենսագրություն ==
Դավիթ Մաղրաձեն ծնվել է 1962 թվականի հունիսի 28-ին Թբիլիսիում, գրող ու գրականագետ Էլգուջա Մաղրաձեի ընտանիքում։ Զբաղվել է բանասիրությամբ, դասավանդել է Թբիլիսիի պետական համալսարանում։ Իր առաջին ստեղծագործությունները Դավիթ Մաղրաձեն տպագրել է 1980-ական թվականներին։ Մի քանի տարի խմբագրել է վրացական «Ցիսկարի» գրական ամսագիրը։
Էդուարդ Շևարդնաձեի կառավարության տարիներին՝ 1992-1995 թվականներին, Դավիթ Մաղրաձեն եղել է մշակույթի նախարար։ 1999 թվականին ընտրվել է Վրաստանի խորհրդարանի պատգամավոր, սակայն 2001 թվականին Մաղրաձեն անցել է ընդդիմության շարքերը՝ սատարելով Էդուարդ Շևարդնաձեին և մասնակցելով 2003 թվականի Վարդերի հեղափոխությանը, ինչի պատճառով ստիպված է եղել թողնել պաշտոնը։ 2009 թվականին նա կրկին եղել  է ընդդիմության հետ և նշանակալի դեր է խաղացել 2009 թվականի ցույցերի կազմակերպման գործում, որոնք պահանջում էին նախագահ Միխայիլ Սաակաշվիլիի հրաժարականը։
1997 թվականին Դավիթ Մաղրաձեն դարձել է վրացական ՊԵՆ-ակումբի նախագահ։ Նա պարգևատրվել է վրացական ու միջազգային մի շարք գրական մրցանակներով։ Դավիթ Մաղրաձեի բանաստեղծությունները թարգմանվել են անգլերեն, գերմաներեն, իտալերեն, ռուսերեն ու հայերեն։


== Ծանոթագրություններ ==


== Արտաքին հղումներ ==
David Maghradze. Parliament of Georgia (1999).
Ուստ-Անզաս

Ուստ-Անզաս (ռուս.՝ Усть-Анзас), գյուղ Ռուսաստանի Կեմերովոյի մարզի Տաշտագոլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նյուլաչ

Նյուլաչ (ռուս.՝ Нюлач), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիմ գետի աջ ափին՝ 257 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած Սիկտիվկար քաղաքից մինչև ակունք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000021210
Կոդը ըստ հիդրոլոգիական հետազոտության (ՌԴ) — 103002121
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ինտերիերի դիզայն

Ինտերիերի դիզայնը (ինտերիերային դիզայն) դիզայնի ճյուղ է, ուղղորդված տարածության մեջ ապահովել հարմարավետությունը և էսթետիկ հաճելի փոխազդեցություն մարդկանց հետ տվյալ միջավայրում։ Ինտերիերային դիզայնը ներառում է գեղարվեստական և նորարական դիզայն։ Դիզայները կատարում է հարմարողական աշխատանքներ տեղանքում, խոշոր տարածքներում բարելավելով կողմնորոշում, մշակում է մասնագիտացված տարածքների ձևավորումը (օրինակ՝ ձայնագրման ստուդիա, կինոմոնտաժի, նկարների, ջրաշխարի) համաձայն հաճախորդների ցանկության։ Դիզայները ղեկավարում է ինտերիերի ամբողջ ընթացքը, սկսած տարածքի պլանավորումից, լուսավորումից, օդափոխության համակարգերից, ակուստիկայից, պատերի ձևավորումից մինչև կահույք և կողմնորոշման նշանների տեղադրում։


== Ոճեր ==
Ինտերիերի դիզայնում, ինչպես ճարտարապետությունում, գոյություն ունեն շատ տարբեր ոճեր, որոնք ձևավորվել են տարբեր պատմական դարաշրջններում։ Միևնույն տարածքը, օրինակ՝ կոնֆերանսների դահլիճը, կարող է լինել զարդարված տարբեր ոճերով. հայ-թեք, մոդեռնիստական, ռոմանտիկ և այլն։ Ինտերիերային ոճի ցուցակը ավելի մեծ է, քան ճարտարապետությանը։


== Մշակման գորըծնթաց ==
Ինտերիերի դիզայներական մշակումը սկսվում է դիզայներական ծրագրի նկարելուց՝ փաստաթղթերի փաթեթից, ֆունկցիոնալ նկարագրությունը և դիզայներական լուծումները, դրա մեջ ներառվում է տարածության գծագրությունները և նկարագրում է ապագա բոլոր ինտերիերի մանրամասնությունները, ներառելով առանձին մատերիալները և կոմունիկացիայի դիրքը։ Ծրագրում առկա է տեխնիկական առաջադրանքներ, որտեղ նկարագրվում է պատվիրատուի բոլոր ցանկությունները և պահանջները։
Սկզբում արտադրվում է տարածության չափումները, որից հետո մշակվում է պլանավորված լուծումները և էսքիզները։ Այս փուլում դիզայներն առաջարկում է պատվիրատուին մի քանի տարբերակ կապված հիմնականում տարածքի ֆունկցիոնալության և կահույքի տեղադրմաման հետ։ Քանի որ 3D մոդելավորումն աշխատանքատար գործընթաց է, այդ պատճառով մոդելի մշակումը կատարվում է միայն պատվիրատուի հետ խորհրդակցելուց հետո։
Տարածքների տեղաբաշխումից հետո մշակվում են էլեկտրական ցանցի գծագրերը և պլանավորվում է էլեկտրասարքերի տեղադրումը (լուսային, էլեկտրական տաքացման և այլն); անհրաժեշտության դեպքում իրագործվում է գծագրի վերափոխում՝ առաստաղի պլանի և հատակի ծածկույթի, սանտեխնիկական գործիքների տեղաբաշխման, տեղեկագրի, պարունակող տեղեկություն այդ պատվերի մատերիալի և կահույքի ու դեկորների առարկաները։
Հաջորդ փուլը հանդիսանում է ծրագրավորված աշխատանքների իրագործումը։ Այս ստադիայում դիզայները կառավարում է առանձին վերանորոգման բրիգադի աշխատանքը, ներկայացնելով պատվիրատուին պահանջված նախահաշիվ փաստաթղթերը։


== Ծանոթագրություններ ==
Ռովնոպոլ (այլ կիրառումներ)

Ռովնոպոլ, կարող է վերաբերել՝

Ռովնոպոլ - գյուղ, Ուկրաինայի Դոնեցկի մարզի Վելիկոնովոսյոլկովսկի շրջանում
Ռովնոպոլ - գյուղ, Ուկրաինայի Դոնեցկի մարզի Վոլնովախսկի շրջանում
Կալառաշ

Կալառաշ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==